張意

張意（），字誠之，號餘峰、余峰，直隸蘇州府崑山縣人，匠籍，明朝政治人物。

 生平 
嘉靖七年（1528年）戊子科應天府鄉試第一百二十八名舉人。嘉靖八年（1529年）中式己丑科會試第一百三名，登第二甲第四十名進士。授工部營繕司主事，奉敕采木荆楚。升郎中，工成，进两阶，升山东副使。十九年十二月被御史童漢臣弹劾罢官《苏州府志》：张情字约之，嘉靖戊戌进士。授处州府推官，听讼不尚刻深。金乡、磐石二卫累世构讼不决，情探其根株，悉为解散。迁刑部主事，乞便养，改南京兵部，历郎中，出为九江知府。时调三峒兵备倭，所过纵暴，情具酒食迎劳之，咸感悦而去，九江民若不知有兵者。迁福建兵备副使，提兵御寇，先后斩获数百人，以疾请归，卒。弟意，字诚之，少与兄同学，情乡荐时意方弱冠，相者曰：法当先兄登弟。果以嘉靖戊子、己丑联捷，先情十年，授工部主事，奉敕采木荆楚。升郎中，工成，进两阶，升山东副使。意性高简，又少贵，见御史无加礼，御史衔之，会有部民贷人千金不能偿，购一艳妓为妻，盛饰而挑之，因谢曰：久负，愿献此当折券。继复以强占讼之，御史论贷人者死，意争之曰：此妓也，应坐诡陷者。手批御史牍，互相纠劾，意坐罢，御史亦以计黜。而意不复起，其归也，廉不能自存，以长子之梅善治生，每具珍膳声歌以娱其志。姓好游，布帆席帽，远至黄山、白岳、九华、雁宕，悉探其胜。《明世宗肅皇帝實錄卷之二百四十四》：嘉靖十九年十二月，巡按直隸御史童漢臣言副使張意、知縣汪旦，按臣皆論其贓，方下有司驗問，而二臣乃乘時考察，詭言訐奏，流傳謗書，鼓惑人聽，宜禁治。詔意等從公考察，今後敢有辯誣騰謗，成書布市者，錦衣衛捕系之。。著有《日涉园诗集》三卷、《日涉园文集》二集。

 家族 
曾祖張思明；祖父張繪；父張禎，號梓庵，贈工部營繕司主事。嫡母朱氏；生母丁氏。永感下。堂兄张性；张情，贡士；弟张心。

参考文献
殷都《山東按察司副使余峰張公墓志铭》

Category:張姓
Category:昆山人
Category:明朝工部主事
Category:明朝工部郎中
Category:明朝山东按察司副使